google/wiki40b huggingface dataset:
Cabin Fever

Handling

Paul, Bert, Marcy, Jeff og Karen er fem ungdommer som skal feire at de er ferdig med college. De leier derfor en hytte på et øde sted for en uke. Gjengen forbereder seg på fest og moro, men ganske raskt får de en særdeles stygg overraskelse. Bert skyter noe han tror er et dyr, som viser seg å være en uteligger som lider av en meget alvorlig hudsykdom. Uteliggeren ber om hjelp, men Bert får panikk og flykter av gårde. Det ender ikke bedre enn at uteliggeren til slutt står på døra til hytta. Når han igjen blir nektet inngang og hjelp, prøver han å stjele bilen deres. Ungdommene får panikk når uteliggeren spyr opp blod inni bilen, og går løs på ham med spade og annet før en av dem setter fyr på ham, hvorpå han flykter brennende ut i skogen og til slutt havner i et vannreservoar. Der blir den døende liggende å forpeste drikkevannet. Når ungdommene en etter en begynner å få symptomene på hudsykdommen som herjet uteliggeren begynner ting virkelig å gå galt.

Om filmen

Cabin Fever har hentet mye inspirasjon fra kjente kultfilmer som Evil Dead, The Blair Witch Project og Motorsagmassakeren. Filmen har også en komisk undertone uten at den kan betraktes som en skrekkomedie av den grunn.
Filmen fikk blandet kritikk av filmanmelderne og hadde moderat kommersiell suksess internasjonalt med en inntjening på $30 millioner . Tatt i forhold til filmens beskjedene budsjett ble den en suksess, Den ble også filmselskapet Lionsgate Home Entertainments største suksess inntil da. Filmen har fått en del kritikk på grunn av den forvirrende slutten.
I 2009 kom en oppfølger: Cabin Fever 2: Spring Fever.
U20-EM i friidrett

U20-EM i friidrett (engelsk: European Athletics U20 Championships), tidligere Junior-EM i friidrett (engelsk: European Athletics Junior Championships), er et europamesterskap i friidrett, som arrangeres av Det europeiske friidrettsforbundet hvert andre år, for utøvere fra 16 til 19 år per 31. desember det året mesterskapet arrangeres.
Europamesterskapet ble første gang arrangert i 1970, men opphav i de Europeiske juniorleker i friidrett (engelsk: European Junior Games) som ble arrangert tre ganger fra 1964 til 1968.
Fokk

En fokk er et seil som føres på fokkestag eller fokkemast på seilfartøy.
Som stagseil på mindre skip og båter er en fokk et trekantet forseil som settes på stag mellom stormasten/formasten og baugen/baugsprydet. En tradisjonell stagfokk går ikke lenger akterover enn til masten.
Stormfokk er et seil med lite areal og kraftig materiale beregnet for mye vind.
Genoafokk, også kalt genoa eller genua, betegner et forstagseil som strekker seg aktenfor masten. Graden av genoaens overlapp måles i prosent, slik at en 120 % genoa strekker seg 20 % bak masten, mens en 100 % genoa akkurat når masten. I senere tid har en del seilere begynt å bruke begrepene fokk og genoa om hverandre.
Rullefokk eller rullegenoa er et system der forstagswieren er erstattet med en profil, vanligvis av aluminium, som kan roteres slik at forseilet rulles rundt profilen ved reving av seilet. Nederst på profilen er det en snelle med et tynt tau som føres tilbake til cockpit. For å reve seile (redusere arealet), trekkes i tauet og rotasjon i profilen ruller opp seilet.
En selvslående fokk er et forstagseil som uten manuell hjelp bytter hals når båten passerer vindøyet.
På fokkemast, forreste mast på flermastede fartøy, er fokk et firkantet råseil som føres på nederste rå. Se f.eks fullrigger.
Cobalt Aero

Cobalt (gresk: αέρα κοβαλτίου) er et flyselskap basert på Kypros som opererte sin første kommersielle flyvning 7. juli 2016. Det er det andre kypriotiske flyselskapet (etter Tus Airways) dannet etter oppløsningen av Cyprus Airways i 2015.

Historie

14. juni 2016 begynte flyselskapet å selge billetter via sine nettsider, fra Larnaka til Dublin, Athen, Heraklion, Thessaloniki, London og Manchester. Det er planer om å gjøre Larnaka internasjonale lufthavn til et knutepunkt, og tilby den første non-stop flyvningen fra Kypros til Kina med planlagt oppstart i 2017.
Det første Airbus A320-flyet ankom april 2016, og flyselskapet ble gitt en air operator's certificate (AOC) 18. mai 2016, etter en test-flyvning mellom Larnaka og Heraklion. I løpet av 2017 regnes det med at selskapet vil ha syv fly i flåten.
De'ang

De'ang er navnet på en folkegruppe som for det meste holder til i Burma, men også tildels i Folkerepublikken Kina og i Thailand. Det er omkring 557.000 av dem.
I Burma er de anerkjent som en minoritet innen folkegruppen Shan.
I Kina ble de lenge kalt Benglang, men i 1985 endret myndighetene navnet til De'ang, etter deres eget ønske. De er ett av de 55 offentlig anerkjente minoritetsfolkene i Kina. Ifølge folketellingen i 2000 var det 17.935 av dem i provinsen Yunnan.
«Love Stamp»

«Love Stamp» er et frimerke utgitt av United States Postal Service, designet av Robert Indiana.
Dette er kanskje et av de kanskje mest kjente eksemplene på popkunst. Ordet «Love» i en firkant med en veltet «o». Bildet var et julekort for Museum of Modern Art i 1964, og ble deretter brukt som et 8 cent frimerke av United States Postal Service i 1973. Siden har de fulgt opp med flere frimerker i det som er blitt kjent som serien med «love stamps». Skulpturere over samme tema er å finne på Sixth Avenue i New York, Indianapolis Museum of Art, Scottsdale's Civic Center og i LOVE Park in Philadelphia.
Indiana registrerte aldri copyright for dette verket, og i ettertid har det vært vanskelig å stoppe uautorisert kommersiell bruk. Dette har gjort at bildet har blitt gjengitt i et utall former, inkludert skulpturer, postere og pyntegjenstander. Ordet Love er oversatt til andre språk slik som hebraisk, kinesisk og spansk. Omslaget på Erich Segal sin novelle Love Story viser også en kraftig påvirkning fra arbeidet, som igjen ble parodiert på Rage Against the Machines omslag for albumet Renegades. Artisten Mathew Jones lagde også en Aids-protest, «Dead», over det samme temaet.
Termografiforum

Termografiforum er en landsdekkende organisasjon som ble dannet i 2006 for å være et forum for personer som bruker termografi som verktøy i yrket sitt.
Forumets arbeidsområder i hovedsak er å være en kanal for faglig informasjon for sine medlemmer. I tillegg jobber forumet aktivt for å 
informere om termograferingens bruksområder for aktuelle brukere som takstmenn, boligeiere, finansieringsinstitusjoner, håndverkere og andre.
Ut over dette er det av forumets oppfatning viktig at termografører sertifiseres av godkjente sertifiseringsorganer som DNV og Nemko for å
sikre kvaliteten av arbeidet som utføres.
Den svarte boken fra Carmarthen

Den svarte boken fra Carmarthen (walisisk Llyfr du Caerfyrddin) er et av de eldste bevarte manuskripter skrevet bare på walisisk. Den kalles «den svarte boken» etter fargen på innbindingen, og har ingen tilknytning til svartebøker. «Fra Carmathen» kommer av bokens tilknytning til St. Johannes Evangelisten og Teulyddogs priori i Carmarthen.
Den ble skrevet ca. 1250, og består av religiøs og annen poesi. Boken inngår i samlingen til nasjonalbiblioteket i Wales, den ble kjøpt av bibliotekets grunnlegger Sir John Williams som del av en større samling i 1904. Den er formelt registrert som NLW Peniarth MS 1.

Historie

Boken er først omtalt da den kom i John Prices (d.1555) eie, den skal da ha vært hos skattmesteren ved St. David-katedralen og de ble sagt at manuskriptet stammer fra Carmarthen. Kommentarer tilføyd i selve boken tyder på flere forskjellige eiere før den kom til antikvaren Robert Vaughan (d. 1666) og ble del av hans store samling av walisike bøker og manuskript. Boken var så i Vaughans slekt til hans tipp-tipp-tipp oldebarn Robert Williames Vaughan døde i 1859.
Etter R.W.Vaughans død ble boksamlingen testamentert til William W. E. Wydde fra Peniarth nær Tywyn. Da J. Gwenogvryn Evans katalogiserte samlingen ble den kalt «Peniarth-manuskriptene», han ga Den svarte boken fra Carmarthen førsterang og kallte den «Peniarth MS 1». Wyddes sønn W.R.M Wydde gikk i 1904 med på å selge Peniarth-manuskriptene til Sir John Williams, grunnleggeren av nasjonalbiblioteket i Wales, på det vilkår at de skulle tilfalle nasjonalbiblioteket etter hans død. Williams ga £5500 for samlingen, den svarte boken fra Carmarthen ble verdsatt til £400. Wydde døde i 1909, og siden da har boken vært i nasjonalbibliotekets eie.
I 2002 ble alle sidene i det originale manuskriptet avfotografert, digitalisert og gjort tilgjengelig på internett (se nederfor sekjsjon Eksterne lenker). Manuskriptet er svært skjørt, noe som gjorde avfotograferingen til en omstendelig prosess. Boken ble aldri åpnet mer enn nitti grader, og selve fotograferingen ble gjort med et spesialkamera uten bruk av blitz.

Innhold

Boken inneholder en samling av poesi. Enkelte av diktene har religiøst innhold, eller er hyldnings- eller sørgeoder. Andre er knyttet til britiske legender, blant annet om kong Arthur og Merlin.
Thomas Øye

Koffertsaken

Øye ble i Oslo tingrett i 2005 dømt til 18 måneders fengsel for forsettlig heleri, hvorav tolv måneder betinget, for heleri av fem millioner kroner som han fikk overlevert av David Toska i en koffert i 2001. Øye var den eneste av de tiltalte i saken som tilsto. Øye sonet dommen i Bastøy fengsel, men slapp ut etter 70 dager. John Christian Elden var Øyes advokat i saken.
Øye flyttet så permanent til Dubai, dit han hadde rømt i 2002 for å slippe unna konkursbegjæringen mot ham,
Panevėžys

Historie

Panevėžys er første gang nevnt i 1503 i dokumenter fra den litauiske storhertugen Aleksander Jagiellończyk som ga byen rettigheten til å oppføre blant annet en kirke og andre bygninger. Aleksander Jagiellończyk er ansett for å være byens grunnlegger, og byen feiret i 2003 sitt 500-årsjubileum. Gjennom 1500-tallet hadde byen status som kongelig by. På 1600-tallet ekspanderte byen langs den venstre elvebredden og byen var viktig både i opprøret mot det russiske styret i november 1830 og januar 1863 og kampen for uavhengighet fortsatte der i 1864.
Etter den industrielle revolusjon på slutten av 1800-tallet ble de første fabrikken etablert i byen, og næringslivet utviklet seg raskt. Mot slutten av 1800-tallet og i begynnelsen av 1900-tallet var byen et sterkt økonomisk og kulturelt regionalt senter, og var en av landets viktigste byer. Byen var også viktig i det hemmelige arbeidet med å smugle inn bøker på litauisk, trykket med latinske bokstaver, noe som ble ansett som viktig i kampen mot russifiseringen av landet.

Etter 1900

Under første verdenskrig ble byen besatt av tyske styrker.
I mellomkrigstiden fortsatte byens vekst i det nylige uavhengige Litauen. I en av de første folketellingene, i 1923, hadde byen 19 147 innbyggere, av dem var 6 845 jøder (36%) (på jiddisk var byens navn פוניבז', transkribert til Ponevezh). Byen befolkning økte til 26 000 mellom 1923 og 1939. 
15. juni 1940 rykket Røde arme inn i byen som en følge av den tvungne innlemmelsen i Sovjetunionen. En rekke politiske fanger ble drept nær en sukkerfabrikk og mange innbyggere ble sendt i eksil i Sibir eller ble utsatt for andre former for avstraffelse. 
Etter det tyske angrepet på Sovjetunionen ble byen igjen besatt av tyske styrker og byen ble administrasjonssenteret for distriktet («Gebietskommissariate») innen det såkalte Reichskommissariat Ostland. Under den nazistiske okkupasjonen ble praktisk talt hele den jødiske befolkningen utslettet i 1943, bare få klarte å flykte utenlands.
Etter andre verdenskrig tok Sovjetunionens kommunistiske parti full kontroll over byen utvikling og den ble gjort til et større industrielt senter. Mellom 1960-årene og 1980-årene ble det etablert en rekke større industrier. De sovjetiske myndighetene sanerte store deler av gamlebyen, og dette ble stoppet først etter store protester fra befolkningen. 
Byen befolkning økte fra 41 000 til 101 500 i årene mellom 1959 og 1979. I 1990, etter at Litauen igjen var blitt selvstendig nådde befolkningen 130 000, men har siden gått noe ned.
Universität der Künste Berlin

Universität der Künste (tidligere: Hochschule der Künste Berlin) er det minste av Berlins fire universiteter og ligger i Hardenbergstrasse i bydelen Charlottenburg-Wilmersdorf. Kunsthøyskolens historie går tilbake til 1696.
Tilbedelsens hus

Tilbedelsens hus Mashriqu'l-Adhkár (arabisk: «Demringsplassen for Guds pris»).
Bahá'u'lláh etterlot en befaling om at hans tilhengere skulle bygge templer for tilbedelse i alle land. Dette bahaitempelet er en nisidet bygning med kuppel øverst. Det skal ha ni sider, dører, springvann, stier, porter, søyler og hager. Det skal være en hall med gallerier og kupler og skal være praktfullt i arkitektur og utførelse.
Til Mashriqu'l-Adhkár hører andre bygninger, like viktige som selve tempelet. Dette er skoler for foreldreløse barn, hospital og apotek for fattige, hjem for arbeidsudyktige, universitet for høyere vitenskapelig utdannelse og hjem for reisende. I framtiden kommer det til å bygges tilbedelsens hus i hver by og det kommer til å holdes gudstjenester hver morgen.
Det finnes ingen prekestol eller noe orgel i tempelet, og sang og messe ledsages ikke av instrumentalmusikk. Tilbedelsens er åpne for alle mennesker.
I dag (2004) finnes tilbedelsens hus i Kampala, Sydney, Chicago, Frankfurt am Main, New Delhi, Samoa og Panama. Det pågår pågår også planlegging av et tilbedelsens hus i Chile.
Dampen (Nydalen samfunnshus)

Dampen ligger i Gjerdrums vei nummer 1 i Nydalen, Oslo. Huset er i enkel sveitserstil og ble reist som spiselokale for funksjonærene på Nydalens Compagnie i 1870. På et senere tidspunkt inntok også arbeiderne ved bedriften måltider her.
På 1970-tallet var det på tale å rive huset, men flere organisasjoner og enkeltpersoner
arbeidet for å bevare det og Dampen er i dag samfunnshus i Nydalen. 
Dampen er lokalt listeført hos Byantikvaren i Oslo og står oppført som kulturminne hos Riksantikvaren.
Kullen

Kullen er en halvøy i det nordvestlige Skåne, Sverige. Den ligger hovedsakelig i Höganäs kommun, med en mindre del i Helsingborgs kommun. Ordet Kullen kjennes fra ca. 900 som Kollæ fra gammeldansk kol, dvs. en rund bakketopp.
Halvøyen ligger mellom Øresund og Skälderviken, og Kullens spiss utgjør sammen med Gilbjerg Hoved på Sjælland den nordlige avgrensningen av Øresund. Hovedbyen er Höganäs, mens noen av de mindre byene heter Arild og Mölle.

Severdigheter

I Brunnby gamle kirkeby ses Brunnby kirke fra 1100-tallet med vakre kalkmalerier av Helsingborgmesteren.
Mot Øresund ligger Krapperup slott, omgitt av voldgraver og en park som er åpen for offentligheten.
Det steile terrenget på Kullens spiss Kullaberg, gjør området til et populært område for fjellklatring og vandring. Kullaberg har siden 1965 og 1971 hatt status som naturreservat.
Ytterst på Kullens spiss ligger Kullens fyr. Her var astronomen Tycho Brahe fyrmester i forbindelse med at han ble forlent med Kullagården. Lenger inne på halvøyen ligger mikronasjonen Ladonia.
Flisenonsblom

Utseende

Krypende stengel, 5-30 cm høy - likner nonsblom. Den harmotsatte blader som er lanseformet. De femtallige blomstene sitter enkeltvis i bladhjørnene på korte skaft. Kronbladene er småfrynsete i kanten. De små blomstene er alltid blålilla i Norge, men kan være mursteinsrøde. Som på nonsblom er blomstene bare åpne midt på dagen, .
Pandemis

Utseende

Middelsstore til store (de norske artene har vingespenn 18-24 millimeter) viklere, lyst brunlige eller gråaktige. Forvingene er brede med krummet forkant (costa) og nokså tvert avskåret ytterkant. Vingen har gjerne et mørkere nettmønster og mørke flekker eller tverrbånd.

Levevis

Larvene lever på ulike busker og løvtrær.

Utbredelse

Denne slekten er utbredt i Europa, det nordlige Asia og Nord-Amerika.
Presidentvalget på Island 2012

Presidentvalget på Island 2012 ble avholdt 30. juni 2012.
Den sittende presidenten Ólafur Ragnar Grímsson ble første gang valgt i 1996, og ble gjenvalgt i dette valget. Han gikk med dette i gang med sin femte fireårs presidentperiode.
RoHS

RoHS (Restrictions of Hazardous Substances – «begrensning i bruk av farlige stoffer») er et direktiv som innebærer et forbud mot kadmium, bly, kvikksølv, seksverdig krom, polybromerte bifenyler (PBB) og polybromerte difenyletere (PBDE) i visse typer elektriske og elektroniske produkter (EE-produkter) fra 1.7.06. Det finnes imidlertid mange unntak, for eksempel produkter som blir brukt i medisinsk sammenheng. Direktivet trådte i kraft 1. juli 2006.
Direktivets fulle navn på norsk er «Direktiv om begrensninger i bruk av visse farlige stoffer i elektrisk og elektronisk utstyr» med direktivkode 2002/95/EU.
Direktiv 2011/65/EU - omtalt som RoHS 2 - ble vedtatt 8. juni 2011. Direktiv 2011/65/EU har virkning fra 3. januar 2013 og direktiv 2002/95/EF (RoHS) oppheves fra samme dato.
Grade

En grade eller evolusjonær grad er et faguttrykk som brukes i systematikken i forbindelse med kladistikk. Uttrykket er en direkte oversettelse av den engelske faguttrykket «grade» (grad), og uttales ofte greid også på norsk.
Uttrykket «grade» ble framsatt av den engelske biologen Julian Huxley i 1957 som en beskrivelse av en gruppe som representerer en grad av anatomisk organisering. Når slike grupper brukes i biologisk klassifikasjon kalles den et parafyletisk taxon.
En grade er definert ved at alle medlemmer av gruppen har en felles stamfar og felles bygningstrekk, men ikke alle etterkommere etter den felles stamfaren har det relevante bygnigstrekket og er derfor ikke medlemmer av gruppa. Et eksempel er fisker, som alle stammer fra en felles stamfar og er lette å identifisere fordi de har gjeller og finner. Fiskenes felles stamfar er imidlertid også stamfar til landlevende virveldyr. Disse stammer fra fisker, men mangler fiskenes sentrale bygningtrekk (de har føtter i stedet for finner og tilbakedannede gjeller) og er derved ikke fisk i ordets alminnelige forstand. Dette er et fenomen man møter på «der en gruppe har gitt opphav til en annen gruppe».
Wyllerløypa

Wyllerløypa er en slalåmbakke i Sørkedalen i Oslo. Bakken er med sine 1300 meter den lengste av Oslo Vinterparks 14 nedfarter. Bakkens fallhøyde er på 290 meter og løypa er klassifisert som vanskelig (sort). Løypa er oppkalt etter alpinisten Andreas Wyller som anla bakken i starten av 1930-tallet. En minneplakett over Wyller ble plassert ved Wyllerløypa den 23. februar 1994.
Første renn i Wyllerløypa ble holdt i 1956, men mellom 1965 og 76 var bakken nedlagt. Da den ble gjenåpnet hadde den både stolheis og skålheis, men stolheisen ble fjernet i starten av 2000-årene.
Oslo Vinterpark har utvidet bakken med blant annet ny seksseters stolheis, to nye nedfarter og nytt snøsystem. The Arctic Challenge ble arrangert i Wyllerløypa i 2010 og 2011.
Ryo Adachi

Karriere

Ryo Adachi startet sin profesjonelle karriere i Yokohama Flügels i 1992.
Han har tidligere vært trener for Vissel Kobe og Kataller Toyama.
Kumamoto (prefektur)

Historie

Området ble opprinnelig kalt Higo, men fikk sitt nåværende navn under Meijirestaurasjonen, som en del av avskaffelsen av det føydalske systemet.

Geografi

Kumamoto-prefekturet ligger i den sentrale delen av Kyushu, den sørligste av de fire japanske hovedøyene. Området grenser blant annet til Fukuoka og Oita i nord, Miyazaki i øst, og Kagoshima i sør.
Aso-fjellet (1592 m), en aktiv vulkan, ligger øst i Kumamoto-prefekturet.
Tykknebbnonne

Utbredelse

Den forekommer på øyene New Britain og Buka.
Paramelanauster

Utseende

Middelsstore, avlange, mørkt brunlige trebukker, dekkvingene med lyse flekker. Hannene har svært lange antenner. Pronotum er mye smalere enn dekkvingene og har en pigg midt på hver side.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (India, Kina, Vietnam).
Rissho Kosei Kai

Rissho Kosei Kai (Japansk 立正佼成会, «Selskapet for innføring av juridiske og mellommennesklige relasjoner») er en buddhistisk legorganisasjon. Den ble grunnlangt 5. mars 1938 av Nikkyo Niwano (1906–1999) og Myōkō Naganuma (1898–1957).
Etter grunnleggerens død, overtok hans eldste sønn, Nichiko Niwano, rollen som lederskikkelse og ble utnevnt som president. For fremtidige etterfølgelser er regelen at den sittende presidenten skal utpeke sin etterfølger. Dette har allerede skjedd. Den nåværende presidentens datter, altså grunnleggerens barnebarn, Kosho Niwano, skal ta over presidentvervet etter sin far.
Organisasjonen holder Lotussutraen som det høyeste uttrykk for det buddhistiske budskapet, og betoner i sin praksis menneskelig fullkommengjørelse, fellesskap og sosial-etiske anliggender. Flere ganger i måneden samles man til feiringer og taler fra presidenten i foreningens store hall. 
Rissho Kosei Kai driver et flerfoldig sosialt arbeid, særlig i andre land enn Japan, til tross for at organisasjonen i hovedsak er utbredt i Japan, selv om den også finnes andre steder. Det er mellom 3 og 5 millioner tilhengere.
Cody Michelin-Cup Biplane

Cody Michelin-Cup Biplane var et eksperimentelt fly, konstruert og bygget i Storbritannia i løpet av 1910 av Samuel Franklin Cody, en fremtredende artist og flypioner. Cody hadde arbeidet i den britiske hæren med eksperimenter med mannløftende drager, og i oktober 1908 hadde han lykkes i å bygge og fly den britiske hærens fly Nr 1, noe som var den første offisielt bekreftede flyvningen i Storbritannia. Cody brøt eksisterende utholdenhetsrekord to ganger og den 31. desember 1910 vant han Michelin-Cup for den lengste flygning i en lukket krets i Storbritannia innen årets utgang.

Bakgrunn

I 1910 var en rekke premier blitt satt opp, prestisjefylte, og i noen tilfeller med store pengesummer. Blant dem var Baron de Forest premie på 4 000 pund for lengste flyvning med et britisk bygd fly til en destinasjon i Europa for Michelin-Cup og en 500 pund utholdenhetspremie for lengste strekning over en lukket krets og 10 000 pund satt opp av Daily Mail for en flyning mellom London og Manchester.

Design

Etter sin suksess med Army Aeroplane startet Cod arbeidet med en ny konstruksjon i 1910. Dette var en dobbeltdekker med tre sitteplasser av lignende konstruksjon. Et stort høyderor var montert foran vingen. Et rektangulær sideror ble montert på to bommer akter, festet med et invertert V stag under motorfestet som hvilte på lange meier under den nedre vingens forkant. Horisontalkontroll ble utført med balanseroret montert på den ytterste vingetupp. Høyderoret ble operert ved hjelp av et par bambus-stenger. Den hadde et trepunkts understell, og små ekstra hjul montert på vingespissene. Flyet ble opprinnelig drevet av en 60 hk Green vannkjølt motor montert på nedre vingen som ved hjelp av en kjede drev den to-bladete skyvepropell, montert på et stag mellom vingene.

Operativ historie

Den 7. juni 1910 fikk Cody sitt Aero Klubb-sertifikat, det syvende utstedt, etter å ha gjennomført kvalifiserende flyvninger på flystevnet i Farnborough. Etter et havari som holdt Cody i sengen for et par dager i juni. Green-motoren ble erstattet med en 60 Hk E. N. V. motor. Sideroret og balanseroret ble flyttet innover og tilbake mellom bakre stag og ytre del av hver vinge.
Den 21. juli holdt Cody seg i luften i 2 timer og 24 minutter og fløy en strekning på 152 km på Laffan Plain og satte ny britisk utholdenhetsrekord. Denne rekorden ble slått av Thomas Sopwith i november, men på årets siste dag klarte Cody å holde flyet i luften i 4 timer og 47 minutter på Laffans Plain, og vant Michelin-Cup og en pengepremie på 500 pund.
Cody fortsatte å fly dette flyet i 1911 mens han arbeidet på et nytt fly for å konkurrere i Daily Mail Circuit of Britain air race. I januar gjorde han en bemerkelsesverdig flyvning, fraktet tre passasjerer, og en av dem måtte stå på vingen. I mars 1911 ble flyet vist på flystevnet i Olympia i 1911